Cred că oamenii care au coborât în stradă duminică nu au ales întâmplător să scandeze ca mesaj de forță că: „Nu vrem să fim o nație de hoți!“ Dar ce anume ar însemna să fim o nație de hoți? Este posibil așa ceva, ca toți să fim o nație de hoți? Răspunsul meu este că da, a fost posibil nu de mult în istoria noastră acest lucru, care ne-a umilit ca oameni și a umilit România, punându-ne pe o poziție inferioară în fața altor națiuni, iar acum când am „reintrat“ demni în Europa, riscăm o restaurație care să ne transforme din nou într-o societate umilită, de hoți.